Document ID: /roh_data/filtered/fineweb-2-filterrobots_roh.jsonl.gz/10078

Plinavant saja la situaziun da l’economia sa meglierada ferm, scriva l’Uniun sindicala. La situaziun da gudogn e fatschenta da pli bleras firmas saja positiva. Vitiers s'augmentian ils pretschs da consuments per l'emprima giada dapi 10 onns. Ussa saja uras per ina runda da paja positiva.
I dovria puspè augments da paja generals. Ils augments individuals chaschunian augments sulet tar las pajas autas e pli autas, entant che la gronda maioritad cun las pajas bassas e fitg bassas stagneschian.
Il SGB vul era che las pajas da las dunnas creschian pli ferm, per curreger la discriminaziun da paja.
RR novitads 10:00